INDvsSL: ऋद्धिमान साहा बोले-स्‍लेजिंग नहीं है जरूरी, इस दिग्‍गज क्रिकेटर की दी मिसाल  
कहा-एमएस धोनी को कभी स्‍लेजिंग करते हुए नहीं देखा
कोलंबो टेस्‍ट में साहा ने जीत में अहम भूमिका निभाई
छोटे से करियर में ही विराट कोहली के बने विश्‍वासपात्र
साहा ने प्रेस कांफ्रेंस में कहा, 'मुझे अश्विन और जडेजा के खिलाफ ऐसी पिचों पर विकेटकीपिंग में मजा आता है. अगर काफी गेंदें विकेटकीपर के पास आती हैं तो यह अच्छा है, अन्यथा हमारे पास पूरे दिन में सिर्फ 10 से 12 गेंद आती हैं. अगर आपके पास अधिक गेंद आती हैं तो आप हमेशा अधिक एकाग्र रहते हो.' उन्होंने कहा, 'अगर आपको उछाल से सामंजस्य बैठाना है तो आपको थोड़ा पहले खड़ा होना होगा ओर यह अच्छा रहा. यह सामान्य सी बात है. मैं बचपन से यह देख और सीख रहा हूं कि गेंद के उछाल के साथ आपको उठना होगा. लेकिन इस विकेट पर अधिक उछाल था इसलिए मैं थोड़ा बदलाव करते हुए कुछ जल्दी उठ रहा था.'